
​Prefață

Într-o lume în care graba și zgomotul par să fi luat locul liniștii, imaginației și bucuriei curate, apare un autor care reușește să redea copiilor ceea ce nu ar trebui niciodată să piardă: mirarea. În paginile acestei cărți, scrise cu o sensibilitate rară, descoperim nu doar povești, ci ferestre deschise spre lumi vii, unde animalele vorbesc prin gesturi, oamenii trăiesc în armonie cu natura, iar bunătatea, curajul și prietenia capătă formă și lumină.

Autorul acestei cărți nu este doar un povestitor, ci este un zăvorâtor de vise, un meșter al cuvintelor simple, curate, capabile să emoționeze orice vârstă. Scrie cu blândețea unui om care a cunoscut simplitatea vieții, frumusețea naturii și farmecul copilăriei trăite aproape de pădure, de oameni, de tradiție. În poveștile sale se întâlnesc două lumi: înțelepciunea oamenilor de altădată și curiozitatea copiilor de azi.

De la liniștea pădurilor europene, unde un moș cu suflet mare își descoperă prietenia neașteptată cu o veveriță, până la pădurile din Kamceatka, pline de afine, zmeură și aventuri, autorul ne poartă cu delicatețe prin colțuri de lume adevărată, descrise cu ochi de explorator și suflet de copil.

În satele africane, printre cedri, palmieri și drumuri cu praf cumințit, poveștile lui prind gustul tradițiilor străvechi. Bătrânul Hamid, povestitorul mult iubit, are în el aceeași lumină pe care o simțim în fiecare capitol al acestei cărți: dragostea de a dărui altora bucurie prin povești.

Iar în America, unde tehnologia întâlnește animalele sălbatice, autorul reușește să împletească modernul cu miracolul naturii, păstrând același mesaj: iubirea pentru creaturi, respectul pentru viață și frumusețea legăturilor dintre oameni și animale.

Fiecare pagină este scrisă cu grijă, cu emoție, cu dorința sinceră de a aprinde în ochii copiilor scânteia curiozității. Autorul reușește ceva ce foarte puțini pot: să creeze povești care îi liniștesc pe cei mici și îi întorc pe cei mari la copilăria lor.

Prin această carte, nu ne oferă doar aventuri, ci lecții de omenie, povățuiri ascunse în spatele întâmplărilor simple, în care se simte întotdeauna sufletul mare al celui care le-a scris.

„Magia povestirilor pentru cei mici” este un dar.
Un dar pentru copii.
Un dar pentru părinți.
Un dar pentru oricine își dorește să-și aducă aminte că lumea este încă frumoasă, atunci când știi să o privești cu inimă curată. (Iulia Toyo)

Cuvânt înainte

Ideea scrierii acestei cărți a fost să alegem câte un loc reprezentativ de pe fiecare dintre cele cinci continente și, din fiecare continent, să oferim câte șapte povestiri specifice locului ales. Am căutat ca povestirile să fie cât mai diverse, relatate în condiții cât mai diferite.

Este de înțeles că nu am urmărit să alegem cele mai reprezentative locuri din fiecare continent; în Asia, de exemplu, lumea este atât de diversă, încât am putea selecta o mie de locuri semnificative. Am ales, totuși, din fiecare continent, câte o „floare”, pentru a crea un buchet minunat pentru copiii dragi de pretutindeni.

Această carte nu este despre Feți-Frumoși și zâne superbe, ci este mai degrabă despre lumea fascinantă a animalelor de pretutindeni și despre frumusețile naturii. Zânele și Feții-Frumoși sunt toți copiii care vor citi povestirile din această carte.

Nu pot să nu aduc mulțumiri persoanelor dragi care au făcut ca această carte să prindă viață, pentru ideile fascinante și pentru ilustrațiile nespus de frumoase realizate de talentata Iulia Toyo. Iulia mi-a citit povestirile pe măsură ce le scriam, inspirându-mă și încurajându-mă să continui. Mulțumesc, de asemenea, mamei Iuliei, doamnei Liliana Stancu, pentru revizuirea tehnică a acestei cărți.

(Zona Carpați Bucovina)

Moșul cu pușca și veverița

Primele raze ale soarelui de primăvară au străpuns crengile dese ale molizilor din fața căsuței ascunse a lui Moș Andrei. Lumina s-a strecurat și prin geamul micuț al încăperii, unde moșul aștepta să se facă ziuă. Razele s-au oprit pe peretele din fața ferestrei, luminând câteva icoane vechi, năclăite de praf și fum, ce atârnau deasupra patului în care moșul își ducea bătrânețile.

Dar, văzând că a răsărit soarele peste pădure, moșul Andrei își aruncă pe umeri un suman vechi și cârpit, pe care îl avea încă din anii lui mai buni, luă din cui o pușcă și puțin praf de pușcă și ieși în poiana de lângă pădure, să urmărească niște jderi. Aceasta era ocupația lui: să facă rost de pielicele de jder, pe care le vindea în oraș, iar cu banii agonisiți își cumpăra hrana de care avea nevoie ca să trăiască. Când pleca la vânătoare, o lua cu el și pe cățelușa lui dragă, Diana, care de-abia aștepta momentul când moșul ieșea din casă, ca să dea o raită prin pădure.

Cu pușca pe umăr, cu privirea ageră, moșul scruta ramurile molizilor și brazilor, pândind o mișcare cât de mică. Știa că, mai devreme sau mai târziu, o jivină avea să se arate pe trunchiul unui copac, iar atunci el va fi pregătit s-o lovească dintr-un singur foc.

Dar, când se aștepta să iasă din ascunzătoare un jder, iată că, pe trunchiul unui brad, apăru o ființă mică, gingașă foc, cu urechi lungi și coadă mare, stufoasă. Pentru o clipă, instinctul îl făcu să ridice pușca, dar, dându-și seama că e o veveriță și nu un jder, se opri și își duse arma din nou pe spate.

Nu a reușit să vâneze nimic în ziua aceea, dar a doua zi văzu aceeași veveriță cu coada stufoasă, cum sărea din creangă în creangă, pe un pom ce crescuse alături de căsuța lui, căutând mere uscate, rămase din toamnă.

Parcă venea tot mai aproape de el, ca să-i ceară ceva. Cățelușa Diana lătra fericită, văzând minunata veveriță, care nu se temea de ea.

Moș Andrei înțelese că biata veveriță voia ceva bun de la el. Se duse în casă, construi în grabă o cușcă micuță, pe care o legă de pom, iar înăuntru puse câteva alune. Ce mare bucurie avu când văzu că veverița lua alunele și le ducea undeva, într-un brad găunos, unde, pesemne, își avea cuibul!

A doua zi, veverița se împrietenise deja cu el: venea aproape și i se urca pe braț, ca să ia alune chiar din palma sa. Mare minune a pădurii, acest animal frumos și zglobiu!

Cu timpul, moșul deveni convins că, în acea scorbură, veverița își avea cuib, cu puii ei. Mai trecu o lună și, din cuib, începură să iasă micuții pui de veveriță, drăgălași ca niște ghemotoace aurii, care se jucau pe ramurile bradului de lângă scorbură. Deja le crescuse blănița și aveau cozi micuțe și tare simpatice!

În satul din apropiere, moșul avea niște nepoți care, de cum auziră de veverița cu puii ei, se și înfățișară la casa din pădure, să vadă și ei minunatele creaturi ale codrului. Mai mare bucurie pentru copii nu putea fi decât să urmărească harnica veveriță-mămică și șugubeții ei pui, care se zbenguiau pe ramurile copacilor!

Puiul de veveriță rănit

Toate erau bune în poiana de lângă căsuța moșului Andrei. Venise vara, cu toate bunătățile ei: teii înfloriți răspândeau miresme dulci, iar prin poiană se iveau flori multicolore și parfumate.

Într-o zi, însă, pe când copiii – nepoții moșului – stăteau în odaie și mâncau faguri cu miere, din poiană se auziră lătrăturile insistente ale cățelușei Diana. Bineînțeles, Diana nu lătra niciodată fără motiv. Toți ai casei ieșiră repede afară, curioși să vadă ce se întâmplă.

Nu era deloc un tablou plăcut: un pui de veveriță căzuse din scorbură, drept pe o rădăcină a pomului, și își lovise un picioruș. Abia se mai mișca prin iarbă. Cățelușa observase prima incidentul și era tare tulburată de suferința bietului pui.

Cu ajutorul nepoților, moșul reuși să prindă veverița și se uită cu grijă la ea. Piciorușul nu arăta deloc bine. Cineva trebuia să se ocupe de micuța vietate. Moșul, nepriceput la astfel de treburi, hotărî ca nepoții să ducă puiul într-un coșuleț la mătușa Ana, care era vestită în sat pentru leacurile ei din plante.

— Vai, copii, ce mi-ați adus aici? De unde ați luat puiul acesta de veveriță? întrebă ea mirată.

— Din poiana moșului nostru. A căzut din scorbură și și-a frânt piciorul! răspunse Mihai.

— Bietul de el... să văd ce pot face, zise mătușa cu milă.

— Știm că te pricepi la vindecări din astea. Cum o să-l faci bine? întrebă și celălalt nepot, Vasilică.

Fără să mai piardă vremea, mătușa Ana luă puiul în casă, aduse o fașă curată, niște prafuri din plante uscate și un bulgăre de ceară. Îi oblojii cu grijă piciorușul și îl bandajă strâns, să nu se miște.

— Lăsați






Întoarcerea în pădure a puiului de veveriță

Un animal ciudat































Recunoștința unui copil al pădurii














Viclenia dusă la extrem

Armistițiu cu pădurea

